Babelscape/SREDFM huggingface dataset:
Σοπίλα

μικρογραφία| Μία μεγάλη σοπίλα (vela sopila) στη μέση και δύο μικρά σοπίλα (mala sopila). |εναλλ.=|300x300px
Η Σοπίλα (σερβοκροατικά: Sopile) είναι ένα παραδοσιακό ξύλινο πνευστό μουσικό όργανο με διπλή γλωττίδα, που παίζεται στα βόρεια της κροατικής Αδριατικής θάλασσας, στον κόλπο του Κβάρνερ και στο νησί Κρκ. Στην Ίστρια το όργανο ονομάζεται Ροζενίτσα (σερβοκροατικά: Roženica) ενώ στην περιοχή του Κάσταβ χρησιμοποιείται και το όνομα Τορόρο. 

Η Σοπίλα είναι όργανο της οικογένειας των μεσαιωνικών όμποε και συγγενεύει με παρόμοια όργανα της δυτικής Μεσογείου και της Βρετάνης (Πιφερο, Μπομπάρντε, Ταρότα ). Παίζεται πάντα σε ζεύγη, με μία μικρή σοπίλα "(Mala sopila)" που συνοδεύεται από μία μεγάλη σοπίλα "(Vela sopila)." Η σοπίλα έχει χαρακτηριστικό διεισδυτικό ήχο.
Ιλία Ιβάνιουκ

Ο Ιλία Ιβάνιουκ (Ρωσικά: Илья Дмитриевич Иванюк, γεν. 9 Μαρτίου 1993) είναι Ρώσος αθλητής του στίβου στο άλμα εις ύψος. 

Συμμετέχοντας με τη Ρωσία, κατέκτησε την πρώτη θέση στο Ευρωπαϊκό Πρωτάθλημα Κ23 Στίβου 2015. 

Λόγω του αποκλεισμού της Ρωσίας, από το 2017 συμμετέχει με τους Εξουσιοδοτημένους Ουδέτερους Αθλητές. 

Έχει το χάλκινο μετάλλιο από το Ευρωπαϊκό Πρωτάθλημα Στίβου 2018, με άλμα στα 2,31 μ. 

Τα ατομικά του ρεκόρ είναι 2,35 μ στον ανοιχτό στίβο (Ντόχα 2019) και επίσης 2,31 μ στον κλειστό στίβο (Μόσχα 2017).
Σάββα Λίκα

Η Σάββα Λίκα (, 27 Ιουνίου 1970), είναι παλαίμαχη ακοντίστρια, που εκπροσώπησε την Ελλάδα.
Ανίτα Μάρτον

Η Ανίτα Μάρτον (γεν. 15 Ιανουαρίου 1989) είναι Ουγγαρέζα αθλήτρια του στίβου, που εξειδικεύεται στη σφαιροβολία γυναικών.

Έχει το χάλκινο ολυμπιακό μετάλλιο στη σφαιροβολία από το 2016, με βολή στα 19.87 μέτρα και νέο Εθνικό ρεκόρ.

Στο Παγκόσμιο Πρωτάθλημα Στίβου 2017 κατέκτησε το αργυρό μετάλλιο, πίσω από τη Γκονγκ Λιτζιάο.

Έχει κατακτήσει Παγκόσμιο Πρωτάθλημα Κλειστού Στίβου (2018), καθώς και 2η θέση (2016).

Έχει άλλα πέντε μετάλλια σε Πρωταθλήματα Ευρωπαϊκού Επιπέδου (ανοιχτός και κλειστός στίβος).
Ανατόλι Ριάμποφ

Ο Ανατόλι Πάβλοβιτς Ριάμποφ (ρωσικά: Рябов, Анатолий Павлович, έρζυα: Рябовонь, Анатолий Павлович) ( 16 Απριλίου 1894, Επαρχία Ιτσάλκι στο Λομπάσκι – 23η Μαΐου 1938, Σαράνσκ ) ήταν γλωσσολόγος, εκπαιδευτικός και σοσιαλιστής της Έρζυα. Μελέτησε τη λογοτεχνική γλώσσα και σύγγραψε πολλά δοκίμια για θέματα συλλαβισμού, ορολογίας και μορφοποίησης για τη γλώσσα Έρζυα. 

Το 1916 αποφοίτησε από το Παιδαγωγικό Ίδρυμα Νίζονι και στη συνέχεια εργάστηκε ως λέκτορας στα Εκπαιδευτικά Σεμινάρια του Όμσκ. Το 1924 - 1930 εργάστηκε ως μεθοδολόγος στο γραφείο Μορδοβίας του Ρωσικού Εθνικού Συμβουλίου για τις Εθνικές Μειονότητες, και το 1934 - 1937 ήταν επικεφαλής του Τμήματος Μορδοβιδικών Γλωσσών του Ινστιτούτου Αγρονομικής Εκπαίδευσης του Σαράνσκ. Συνεργάστηκε με τον Ντμίτρι Μπουμπρί και τον Γεβγένι Πολιβανοβιγκα . 

Ο Ανατόλι Ριάμποφ είναι συγγραφέας πολλών σχολικών βιβλίων και λεξικών. Ήταν ένας από τους διοργανωτές των Μορδοβιανών Συνεδρίων των Καθηγητών του 1924 και του 1925. 

Το 1937 συνελήφθη κατηγορούμενος για κατασκοπεία για λογαριασμό της Φινλανδίας και της Εσθονίας, και ένα χρόνο αργότερα εκτελέστηκε. Ο τάφος του δεν έχει βρεθεί μέχρι στιγμής. Αποκαταστάθηκε το 1956. 

Από το 1993 η 16η Απριλίου, η ημέρα των γενεθλίων του Ανατόλι Ριάμποφ, εορτάζεται ως Ημέρα της Έρζυα.
Ράντισα Ίλιτς

Ο Ράντισα Ίλιτς ("Radiša Ilić", κυριλλικά:Радиша Илић, 20 Σεπτεμβρίου 1977) είναι Σέρβος παλαίμαχος επαγγελματίας ποδοσφαιριστής, ο οποίος αγωνιζόταν ως τερματοφύλακας και νυν προπονητής τερματοφυλάκων της Εθνικής Σερβίας.
Ρίτσα Παπακωνσταντίνου

Η Ρίτσα Παπακωνσταντίνου (2 Μαρτίου 1972, Μπρένκιρκα, Σουηδία) είναι διάσημη Ελληνοσουηδή τηλεοπτική παρουσιάστρια στην SVT από το 2004. Έχει πάρει επίσης ρόλους ηθοποιού σε τηλεοπτικές σειρές, κυρίως στην Känd från TV. 

Είναι η αδελφή του Ελληνοσουηδού τραγουδοποιού και μουσικού παραγωγού Άλεξ Παπακωνσταντίνου.
Mars 2020

Mars 2020 ονομάζεται η εν εξελίξει αποστολή ρομποτικού οχήματος, τύπου ρόβερ, με το όνομα Perseverance, που στα ελληνικά σημαίνει ""επιμονή" και ένα μικρό ομοαξονικό ελικόπτερο τύπου drone με όνομα Ingenuity, που σημαίνει "ευφυία"". Αποτελεί μέρος του Mars Exploration Program της NASA που έχει ως σκοπό την εξερεύνηση της επιφάνειας του πλανήτη Άρη. Η διαστημική αποστολή Mars 2020 ανακοινώθηκε από την NASA στις 4 Δεκεμβρίου 2012 κατά την φθινοπωρινή συνάντηση της Αμερικανικής Γεωφυσικής Ένωσης στο Σαν Φρανσίσκο. 

Εκτοξεύτηκε στις 11:50:00 UTC 30 Ιουλίου 2020 με έναν πύραυλο Atlas V 541, και προσεδαφίστηκε στον κρατήρα Jezero(Γιεζερο) του πλανήτη Άρη και η επιβεβαίωση της προσεδάφισης λήφθηκε στις 20:55 UTC 18 Φεβρουαρίου 2021. Στις 5 Μαρτίου 2021, η NASA ονόμασε το σημείο της προσεδάφισης του ρόβερ "Octavia E. Butler Landing". Έως τις 21 Απριλίου 2021, το Perseverance και το Ingenuity βρίσκονται στον πλανήτη Άρη για 60 Αρειανές ημέρες(62 γήινες). 

Το όχημα θα μελετήσει τις γεωλογικές διεργασίες και την ιστορία της επιφάνειας του πλανήτη, όπως και την πιθανότητα ύπαρξης μορφών ζωής στο παρελθόν. Επίσης θα συλλέξει και αποθηκεύσει δείγματα πετρωμάτων για πιθανή μελλοντική αποστολή επιστροφής δειγμάτων.Ο σχεδιασμός του ρομποτικού οχήματος βασίζεται σε αυτό του ρόβερ Curiosity καθώς θα χρησιμοποιηθούν εξαρτήματα που έχουν ήδη κατασκευαστεί και δοκιμαστεί, αλλά θα μεταφέρει επίσης και νέα επιστημονικά όργανα και ειδικό τρυπάνι ώστε να εξορύξει στοιχεία από το έδαφος του πλανήτη. Το ρόβερ διαθέτει επίσης διαθέτει επίσης 19 κάμερες και 2 μικρόφωνα, επιτρέποντας την καταγραφή του περιβάλλοντος του πλανήτη Άρη.

Η εκτόξευση του Mars 2020 ήταν η τρίτη από τις τρεις διαστημικές αποστολές που στάλθηκαν προς τον πλανήτη Άρη κατά το παράθυρο εκτόξευσης προς τον πλανήτη το 2020, με αποστολές που αναπτύχθηκαν από τις διαστημικές υπηρεσίες των Ηνωμένων Αραβικών Εμιράτων με το orbiter Hope στις 19 Ιουλίου και της Κίνας με την αποστολή Tianwen-1 στις 23 Ιουλίου.
Σοφία Πανάγου

Η Σοφία Πανάγου (γενν. Αθήνα, 16 Ιανουαρίου 1982) είναι Ελληνίδα ηθοποιός. Έγινε ευρύτερα γνωστή μέσα από την τηλεοπτική κωμική σειρά "Πενήντα Πενήντα" το 2005, που ήταν και η πρώτη της τηλεοπτική συμμετοχή την τηλεοπτική σειρά. Επίσης έγινε γνωστή και από την τηλεοπτική σειρά "Το σόι σου" από το 2014-2019.
Εσρέφ Βαΐζ

Ο Εσρέφ Βαΐζ είναι υπουργός στην 20ή κυβέρνηδη της Τουρκικής Δημοκρατίας της Βόρειας Κύπρου, υπό τον πρωθυπουργό Φερντί Σαμπίτ Σογιέρ. Τα χαρτοφυλάκια του είναι η υγεία και η κοινωνική πρόνοια. Ονομάστηκε υπουργός τον Απρίλιο του 2005.
Βραβείο Ρίσαρντ Καπουστσίνσκι για λογοτεχνική δημοσιογραφία

Το Βραβείο Ρίσαρντ Καπουστσίνσκι για λογοτεχνική δημοσιογραφία (αγγλικά:"Ryszard Kapuściński Award for Literary Reportage," ) είναι ένα πολωνικό διεθνές λογοτεχνικό βραβείο, που καθιερώθηκε για να βραβεύσει και να προωθήσει βιβλία δημοσιογραφίας. Προορίζεται ώστε να τιμήσει την κληρονομιά του δημοσιογράφου και συγγραφέα Ρίσαρντ Καπουστσίνσκι (1932-2007). 

Καθιερώθηκε τον Ιανουάριο του 2010 από το Συμβούλιο της Βαρσοβίας και απονέμει 50.000 ζλότι στον συντάκτη του καλύτερου λογοτεχνικού έργου δημοσιογραφίας. Εάν το βιβλίο έχει μεταφραστεί στα πολωνικά, ο μεταφραστής λαμβάνει 15.000 ζλότι.
Φαίδων Παπαμιχαήλ

Ο Φαίδων Παπαμιχαήλ (γεννημένος το 1962) είναι Έλληνας κινηματογραφιστής και σκηνοθέτης.
Μοναστήρι των Βενεδεκτίνων του Αμπού Γκος

Δέκα χιλιόμετρα δυτικά της Ιερουσαλήμ, στο χωριό Άμπου Γκος, βρίσκεται το ομώνυμο Μοναστήρι των Βενεδικτίνων (Μοναστήρι των Βενεδεκτίνων του Αμπού Γκος).
Πιέτρο Πελέγκρι

Ο Πιέτρο Πελέγκρι ("Pietro Pellegri," 17 Μαρτίου 2001) είναι Ιταλός επαγγελματίας ποδοσφαιριστής, ο οποίος αγωνίζεται ως επιθετικός για τη Μονακό. 

Παράλληλα με τον Αμεντέο Αμαντέι, είναι από κοινού ο νεότερος παίκτης που αγωνίστηκε στη Σέριε Α (σε ηλικία 15 ετών και 280 ημερών).
Παρασκευή Τσιαμήτα

Η Παρασκευή Τσιαμήτα (10 Μαρτίου 1972) είναι Ελληνίδα πρώην αθλήτρια του στίβου, η οποία αγωνιζόταν στο άλμα εις μήκος και άλμα εις τριπλούν. Το 1998 βελτίωσε το προσωπικό της ρεκόρ στο άλμα εις τριπλούν κατά περίπου ένα μέτρο και έγινε παγκόσμια πρωταθλήτρια το 1999 με προσωπικό καλύτερο άλμα 15,07 μέτρων. Αυτό ήταν το εθνικό ρεκόρ μέχρι το 2004, όταν ο Χρυσοπηγή Δεβετζή πήδηξε 15,32 μ. στους Ολυμπιακούς Αγώνες του 2004.

Το προσωπικό της καλύτερο ρεκόρ στο άλμα εις μήκος είναι 6,93 μέτρα, που επιτεύχθηκε τον Αύγουστο του 1999 στην Πάτρα. Αυτό την τοποθετεί δεύτερη στη λίστα των κορυφαίων όλων των εποχών, πίσω μόνο από τη Νίκη Ξάνθου.

Η Τσιαμήτα αποχώρησε το 2004, λόγω διαρκών προβλημάτων τραυματισμού.
Ημέρα της Έρζυα

Η Ημέρα της Έρζυα (ρωσικά: День Эрзянского языка, έρζυα: Эрзянь келень чи) είναι μια σύγχρονη εθνική εορτή των Ερζιανών, μίας Μορδοβιανής εθνικής ομάδας. Καθιερώθηκε το 1993 από το Ίδρυμα για τη Γλώσσα Έρζυα Α. Ριάμποφ που βρίσκεται στο Σαράνσκ. Εορτάζεται την 16 Απριλίου, την ημέρα των γενεθλίων του πρώτου καθηγητή της Έρζυα, του Ανατόλι Ριάμποφ . 

Επί του παρόντος, η Ημέρα της Έρζυα δεν εορτάζεται μόνο στη Μορδοβία, όπου περιλαμβάνεται στις επίσημες γλώσσες μαζί με τα ρωσικά και τη γλώσσα μόκσα (мокшень кяль), αλλά και στις άλλες περιφέρειες όπου ζουν ομιλούντες την Έρζυα: Νίζνι Νόβγκοροντ, Σαμάρα, Μόσχα, Τσελιάμπινσκ, Μούρμανσκ. Παραδοσιακά, εορταστικές εκδηλώσεις γίνονται και στο εξωτερικό: στην Εσθονία (Ερζιανή κοινότητα «Сятко» ) και στη Φινλανδία. Στη Μόσχα διοργανωτές των εκδηλώσεων είναι η MKO «Эрзянь вайгель» (Η φωνή της Έρζυα) στην Αγία Πετρούπολη - οι συνδικαλιστικές οργανώσεις του Ερζιανού λαού «Эле» στην Αγία Πετρούπολη και την περιφέρεια του Λένινγκραντ 

Το επίσημο πρόγραμμα του εορτασμού δεν είναι σαφώς καθορισμένο και συνήθως περιλαμβάνει ανοικτά μαθημάτα στα σχολεία και τα νηπιαγωγεία, συναντήσεις με διάσημους συγγραφείς, ποιητές, πολιτιστικές προσωπικότητες και συναυλίες. Ο σκοπός των εκδηλώσεων είναι να επιδείξουν τη γλώσσα και τη λογοτεχνία της Έρζυα, καθώς και άλλα εθνικά επιτεύγματα. Στη αίθουσα συνεδρίων πρέπει να επιδεικνύεται ένα πορτρέτο του Ανατόλι Πάβλοβιτς Ριάμποφ, επιγραφές γραμμένες στα Έρζυα, και διακοσμήσεις με λουλούδια και εθνικές σημαίες. Το επίσημο μέρος ξεκινά με το τραγούδι «Тюштя» (Τιούστια). Στο Σαράνσκ η ερμηνεία του τραγουδιού γίνεται συνήθως από τη μουσική μπάντα «Торама». Ένα δημοφιλές και διάσημο πρόσωπο ανάβει το γενεθλιάτικο κερί. Μετά επιλέγονται οι υποψήφιοι για την προεδρία του Συμβουλίου των Ερζιανών Πρεσβύτερων (έρζυα: "Эрзянь атянь эзем").
Australopithecus garhi

Ο Australopithecus garhi είναι είδος αυστραλοπιθήκου. Το είδος ανακαλύφθηκε το 1996, από μια ομάδα παλαιοντολόγων με επικεφαλής τους Μπερχάν Άσφω και Τιμ Γουάιτ.

Οι ενδείξεις από τα υπολείμματα του δείχνουν ότι εκπροσωπεί τη μεταβατική φάση μεταξύ των ειδών "Australopithecus" και "Homo".
Πουμπουάνγκ Ντουανγκτζάν

Η Πουμπουάνγκ Ντουανγκτζάν (ταϊλανδικά: พุ่มพวง ดวงจันทร์, 4 Αυγούστου 1961 - 13 Ιουνίου 1992) ήταν ταϊλανδέζα τραγουδίστρια και ηθοποιός. Ήταν επίσης γνωστή και με το ψευδώνυμο Πουένγκ (ταϊλανδικά: ผึ้ง, Πουένγκ, μετάφραση: "μέλισσα")

Η Ντουανγκτζάν ήταν μεγαστάρ, τραγουδίστρια και ηθοποιός, πρωτοπόρος του ηλεκτρονικού λουκ τουνγκ. Συμπεριλαμβάνεται μεταξύ των σημαντικότερων τραγουδιστών του λουκ τουνγκ στην Ταϊλάνδη. Ανήκε σε οικογένεια φτωχών αγροτών και παρακολούθησε το σχολείο μόνο για δύο χρόνια, καθώς η κατάσταση των γονέων της την ανάγκασε να εργαστεί στις φυτείες ζαχαροκάλαμου. Παρόλο που ήταν αγράμματη, είχε ταλέντο στην απομνημόνευση στίχων και συμμετείχε σε πολλούς τοπικούς διαγωνισμούς μουσικής. Στην ηλικία των 15 ετών, προσέλκυσε τη προσοχή μιας μπάντας που είχε καταφθάσει για επίσκεψη. Από τα τέλη της δεκαετίας του 1970 και μετά η δημοτικότητά της εκτοξεύτηκε.
Σεΐχ Αμπντ ελ-Κούρνα

Η Νεκρόπολη της θέσης Σεΐχ Αμπντ ελ-Κούρνα (Αραβικά: شيخ عبدالقرنة‎) βρίσκεται στη δυτική όχθη του Νείλου, στην περιοχή Ντέιρ ελ-Μπαχάρι και υπάγεται διοικητικά στο Λούξορ (αρχαίες Θήβες). Αποτελεί τμήμα της αρχαίας Νεκρόπολης των Θηβών. Οι Αρχαίες Θήβες και η Νεκρόπολή της συμπεριλαμβάνονται στον κατάλογο της ΟΥΝΕΣΚΟ, αποτελώντας Μνημεία Παγκόσμιας Πολιτιστικής Κληρονομιάς, από το 1979, με κριτήρια C (i), (iii), (vi).
Ωτ-Γκαρόν

Η Ωτ-Γκαρόν (γαλλικά: "Haute-Garonne", οξιτανικά: "Nauta Garona") είναι γαλλικός νομός στη διοικητική περιοχή Οξιτανία. Βρίσκεται στη νοτιοδυτική Γαλλία και το όνομά του προέρχεται από τον ποταμό Γαρούνα που τον διασχίζει. Πρωτεύουσα είναι η Τουλούζη. Έχει δύο υπο-νομαρχίες, τις κοινότητες Μυρέ και Σαιν-Γκωντένς.

Ο πληθυσμός του ανέρχεται σε 1.348.183 κατοίκους, σύμφωνα με την απογραφή του 2016. Έχει έκταση 6.309 τετραγωνικά χιλιόμετρα και διοικητικά αποτελείται από 3 διαμερίσματα. Η INSEE και το ταχυδρομείο του αποδίδουν τον κωδικό 31.

Οι κάτοικοι του νομού ονομάζονται "Ω-Γκαροναί."
Πριγκιπάτο του Τάραντα

Το Πριγκιπάτο του Τάραντα ήταν ένα Μεσαιωνικό κράτος, που ίδρυσε ο Βοημούνδος Α΄ πρίγκιπας της Αντιόχειας (1088), μεγαλύτερος γιος του Ροβέρτου Γυισκάρδου, όταν έκλεισε ειρήνη με τον μικρότερο αδελφό του Ρογήρο Α΄ δούκα της Απουλίας. Τα δύο αδέλφια είχαν μία έντονη διαφωνία σχετικά με την διαδοχή στην Κομητεία της Απουλίας και της Καλαβρίας. Ο Βοημούνδος Α΄ αναβάθμισε την παλιότερη Κομητεία του Τάραντα, που είχε ιδρύσει ο Γοδεφρείδος του Τάραντα (1063), σε Πριγκιπάτο (1088).

Πρωτεύουσα του πριγκιπάτου έγινε ο Τάραντας, που βρισκόταν στην Απουλία και περιείχε το νότιο τμήμα της περιφέρειας. Διατηρήθηκε 377 χρόνια και ήταν ένα πανίσχυρο φέουδο στο Βασίλειο της Σικελίας· μερικές φορές ο βασιλιάς έδινε τον τίτλο σαν δώρο στην σύζυγο ή στον διάδοχό του. Όταν ο Οίκος των Καπετιδών-Ανζού διαιρέθηκε, ο Τάραντας πέρασε στον κλάδο του Δυρραχίου (1394 - 1463).
Ο Φερδινάνδος Α΄ της Νεαπόλεως ένωσε το Πριγκιπάτο του Τάραντα με το Βασίλειο της Νεαπόλεως, όταν πέθανε η σύζυγός του Ισαβέλλα του Κλερμόν. Έτσι το πριγκιπάτο έληξε, αλλά ο βασιλιάς έδινε συχνά τον τίτλο στον διάδοχο· ο πρώτος που το δέχτηκε ήταν ο μεγαλύτερος γιος του Αλφόνσος Β΄ της Νεαπόλεως.
Κοπτική Ορθόδοξη Εκκλησία

thumb|right|Κοπτική εικόνα του Χριστού
Η Κοπτική Ορθόδοξη Εκκλησία της Αλεξάνδρειας ( ) είναι μια μη-Χαλκηδόνια Ορθόδοξη Χριστιανική εκκλησία με κανονική δικαιοδοσία στην Αίγυπτο, την Αφρική και την Μέση Ανατολή. Επικεφαλής της Εκκλησίας και του Θρόνου της Αλεξάνδρειας είναι ο «Πατριάρχης Αλεξανδρείας στην Αγία Έδρα του Αγίου Μάρκου», ο οποίος φέρει και τον τίτλο του Κόπτη Πάπα. Ονομάζεται Θρόνος της Αλεξάνδρειας για ιστορικούς λόγους, αλλά σήμερα ο Κόπτης Πάπας εδρεύει στον Κοπτικό Ορθόδοξο καθεδρικό ναό του Αγίου Μάρκου στην περιοχή Abbassia στο Κάιρο. Ο ναός ακολουθεί το Αλεξανδρινό τυπικό για τη λειτουργία, την προσευχή και την παράδοσή του. Με 20-25 εκατομμύρια μέλη παγκοσμίως, από τα οποία περίπου 18 έως 22 εκατομμύρια στην Αίγυπτο, είναι η μεγαλύτερη χριστιανική εκκλησία της χώρας. 

Κατά την παράδοσή της, η Κοπτική Εκκλησία ιδρύθηκε από τον Άγιο Μάρκο, απόστολο και ευαγγελιστή, κατά τα μέσα του 1ου αιώνα (περί το έτος 42).Τον 4-7ο αιώνα η Κοπτική Εκκλησία επεκτάθηκε βαθμιαία χάρη στον εκχριστιανισμό του Βασιλείου του Αξούμ και των δύο από τα τρία βασιλεία της Νουβίας, της Νοβαδίας και της Αλοδίας, ενώ το τρίτο βασίλειο της Νουβίας, η Μακουρία, αναγνώρισε τον Κόπτη Πατριάρχη αφού προηγουμένως είχε στοιχηθεί με την Βυζαντινή Ορθόδοξη Εκκλησία. 

Μετά το 639, η Αίγυπτος πέρασε στην κυριαρχία των Μουσουλμάνων κατακτητών της από την Αραβία και η μεταχείριση των Κοπτών χριστιανών κυμαινόταν από ανοχή μέχρι και ανοικτό διωγμό. Τον 12ο αιώνα, η Εκκλησία μετέφερε την έδρα της από την Αλεξάνδρεια στο Κάιρο. Τον ίδιο αιώνα οι Κόπτες έγιναν θρησκευτική μειονότητα. Κατά τον 14ο και 15ο αιώνα, ο Νουβικός Χριστιανισμός αντικαταστάθηκε από το Ισλάμ. 

Το 1959 χορηγήθηκε αυτοκεφαλία στην Ορθόδοξη Εκκλησία της Αιθιοπίας. Αυτή επεκτάθηκε και στην Ορθόδοξη Εκκλησίας της Ερυθραίας το 1998 μετά τον επιτυχημένο πόλεμο της Ανεξαρτησίας της από την Αιθιοπία. 

Από την Αραβική Άνοιξη του 2011, οι Κόπτες έχουν υποστεί αυξημένες θρησκευτικές διακρίσεις και βία.
Πλάκιε

Το Πλάκιε είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Σάντι Μόρις

Η Σάντι Μόρις (γεν. 8 Ιουλίου 1992) είναι Αμερικανίδα αθλήτρια του στίβου, που εξειδικεύεται στο άλμα επί κοντώ γυναικών.

Το ατομικό της ρεκόρ στον ανοιχτό στίβο (5.00 μέτρα) είναι η τρίτη καλύτερη επίδοση όλων των εποχών σε ανοιχτό και κλειστό στίβο μαζί (2η στον ανοιχτό), καθώς και ρεκόρ Ηνωμένων Πολιτειών στον ανοιχτό στίβο.

Το πρώτο της διεθνές μετάλλιο σε μεγάλη διοργάνωση το κατέκτησε το 2016 στο Παγκόσμιο Πρωτάθλημα Κλειστού Στίβου 2016 στο Πόρτλαντ των ΗΠΑ, ασημένιο με άλμα στα 4.85, πίσω από την ομόεθνη της Τζένιφερ Σουρ.

Το ασημένιο μετάλλιο κατέκτησε και στους Ολυμπιακούς Αγώνες 2016 στο Ρίο ντε Τζανέιρο, με άλμα στα 4.85 μέτρα, πίσω από την Ελληνίδα Κατερίνα Στεφανίδη.

Εκείνη τη χρονιά έκανε και το ατομικό ρεκόρ των 5 μέτρων, στο Diamond League των Βρυξελλών.

Ένα χρόνο μετά, κατέκτησε ξανά το ασημένιο μετάλλιο στο Παγκόσμιο Πρωτάθλημα Στίβου 2017, στο Λονδίνο, με άλμα στα 4.75 μέτρα, με πρώτη ξανά την Κατερίνα Στεφανίδη.

Το πρώτο της χρυσό μετάλλιο σε μεγάλη διοργάνωση το πήρε στο Παγκόσμιο Πρωτάθλημα Κλειστού Στίβου 2018 στο Μπέρμιγχαμ, με άλμα στα 4.95, νέο ρεκόρ Πρωταθλήματος και νέο ατομικό ρεκόρ.
Πέστανι

Το Πέστανι είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Χάγκος Γκέμπριβετ

Ο Χάγκος Γκέμπριβετ Μπέρχε (Τιγκρινιακά: ሓጎስ ገብረሂወት, γεν. 11 Μαΐου 1994) είναι Αιθίοπας αθλητής του στίβου, συγκεκριμένα δρομέας μεγάλων αποστάσεων και ο πρώην κάτοχος του Παγκοσμίου Ρεκόρ Εφήβων (12:47:53).
Άγαλμα του Γουλιέλμου του Κατακτητή

Το Άγαλμα του Γουλιέλμου του Κατακτητή (γαλλικά: "Statue de Guillaume le Conquérant") βρίσκεται στη Φαλαίζ του Καλβαντός, στη Γαλλία. Άγαλμα το οποίο αναπαριστά τον Γουλιέλμο τον Κατακτητή, έφιππο, όπως καταδεικνύει το όνομά του, αποτελεί έργο του Γάλλου γλύπτη Λουί Ροσέ.
Επαρχία Γκάμπροβο

Η Επαρχία Γκάμπροβο αποτελεί μια από τις 28 επαρχίες της Βουλγαρίας. Πήρε το όνομα της από την πρωτεύουσα της, το Γκάμπροβο. Σε επίσημη απογραφή του Φεβρουάριου του 2011 αριθμούσε 122,702 κατοίκους και σε εκτιμήσεις του 2015 αριθμούσε 116,351 κατοίκους. Η επαρχία αποτελείται από 4 δήμους.
Βικιπαίδεια στα Εσπεράντο

Η Βικιπαίδεια στα Εσπεράντο (Vikipedio en Esperanto, προφέρεται vikipeˈdio en espeˈɾanto ή Esperanta Vikipedio, προφέρεται espeˈɾanta vikipeˈdio) είναι η έκδοση της Βικιπαίδειας στα Εσπεράντο, η οποία ιδρύθηκε στις 11 Μαΐου 2001, μαζί με τη Βασκική Βικιπαίδεια. Με πάνω από 257.000 λήμματα σήμερα (Μάιος 2019), είναι η 32η μεγαλύτερη Βικιπαίδεια με βάση τον αριθμό λημμάτων, και η μεγαλύτερη Βικιπαίδεια σε τεχνητή γλώσσα.
Πλατεία Γουλιέλμου του Κατακτητή

Η Πλατεία Γουλιέλμου του Κατακτητή (γαλλικά: "Place Guillaume-le-Conquérant") είναι η κύρια πλατεία της Φαλαίζ του Καλβαντός, στη Γαλλία. Φέρει το όνομα του Γουλιέλμου του Κατακτητή, ο οποίος γεννήθηκε εντός της πόλεως.
Ρούσβαλ Σαμάαϊ

Ο Ρούσβαλ Σαμάαϊ (γεν. 25 Σεπτεμβρίου 1991) είναι Νοτιοαφρικανός αθλητής του στίβου, που εξειδικεύεται στο άλμα εις μήκος.
Λίνα Μούζε

Η Λίνα Μούζε (γεν. 4 Δεκεμβρίου 1992) είναι Λετονή αθλήτρια του στίβου, που εξειδικεύεται στον ακοντισμό.
Β΄ κατηγορία ποδοσφαίρου ανδρών Κύπρου 2019-20

Η Β΄ κατηγορία ποδοσφαίρου ανδρών Κύπρου 2019-20 είναι η 65η έκδοση της Β΄ κατηγορίας ποδοσφαίρου της Κύπρου.
Επαρχία Κάρτζαλι

Η Επαρχία Κάρτζαλι αποτελεί μια από τις 28 επαρχίες της Βουλγαρίας και μία από τις 4 που συνορεύουν με την Ελλάδα. Πήρε το όνομα της από την πρωτεύουσα της, το Κάρτζαλι. Σε επίσημη απογραφή του Φεβρουάριου του 2011 αριθμούσε 152,808 κατοίκους και σε εκτιμήσεις του 2015 αριθμούσε 152.053 κατοίκους. Η επαρχία αποτελείται από 7 δήμους.
Ρουμπέν Χαχβερντιάν

Ο Ρουμπέν Χαχβερντιάν () είναι δημοφιλής Αρμένιος ποιητής, κιθαρίστας, τραγουδιστής, τραγουδοποιός. Γεννήθηκε στο Ερεβάν της Αρμενικής ΣΣΔ το 1950. Σπούδασε στο θεατρικό ινστιτούτο του Ερεβάν, ενώ το 1975 κέρδισε το πτυχίο του στη σκηνοθεσία θεάτρου και τηλεόρασης. Εργάστηκε για το κρατικό τηλεοπτικό δίκτυο της πόλης.

Τα τραγούδια του Χαχβερντιάν είναι δημοφιλέστατα στην Αρμενία. Αυτά περιλαμβάνουν το τραγούδι "Ναβάκ" (Βάρκα), το οποίο είναι το γνωστότερο παιδικό τραγούδι του. Άλλα δημοφιλή τραγούδια του είναι το "Μερ Σίρο Ασούνε" (Το Φθινόπωρο της Αγάπης Μας) ένα από τα πιο γνωστά ρομαντικά τραγούδια στα αρμενικά. Σύμφωνα με τον ίδιο, τα τρία τραγούδια που τον έχουν επηρεάσει περισσότερο και είναι τα αγαπημένα του είναι το Eleanor Rigby των The Beatles, το Amsterdam του Ζακ Μπρελ και το It's a Man's World του Τζέιμς Μπράουν.
Ρομά στην Ελλάδα

Οι Ρομά που ζουν στην Ελλάδα (ή αλλιώς Τσιγγάνοι ή Γύφτοι) αποτελούν πληθυσμιακή ομάδα ή μειονότητα εν μέρει της Ελλάδας. Ο πληθυσμός των Ρομά στην Ελλάδα πιστεύεται ότι ανέρχεται σύμφωνα με το κράτος στους 110.000 , ενώ γύρω στους 200.000-300.000 ανθρώπους σύμφωνα με άλλους φορείς.
Γιομίφ Κεζέλτσα

Ο Γιομίφ Κεζέλτσα Ατόμσα (γεν. 1 Αυγούστου 1997) είναι Αιθίοπας αθλητής του στίβου, και συγκεκριμένα δρομέας μεγάλων αποστάσεων.
Παίωνας ο Ήλειος

Ο Παίωνας ο Ήλειος στην ελληνική μυθολογία ήταν γιος του Ενδυμίωνα, βασιλιά της Ηλείας και ο αδελφός των Επειού, Αιτωλού και Ευρυκύδα, από τον οποίο πιστεύεται ότι πήρε το όνομά της η περιοχή της Παιονίας, στον ποταμό Αξιό της Μακεδονίας. 
μικρογραφία| Χάρτης της Παιονίας.
Στάδιο Πρίγκιπα Μουλέι Αμπντέλα

Το Στάδιο Πρίγκιπα Μουλέι Αμπντέλα () είναι ένα στάδιο πολλαπλών χρήσεων που βρίσκεται στο Ραμπάτ του Μαρόκου. Το στάδιο αυτό πήρε το όνομά του από τον Πρίγκιπα Μουλέι Αμπντέλα του Μαρόκου. Εγκαινιάστηκε το 1983 και λόγω του θανάτου του Πρίγκιπα την ίδια χρονιά, το στάδιο πήρε αυτήν την ονομασία, που παραμένει μέχρι και σήμερα. Είναι η έδρα του συλλόγου ΦΑΡ Ραμπάτ, καθώς και της Εθνικής ποδοσφαιρικής ομάδας ανδρών του Μαρόκου. Χρησιμοποιείται συχνά για ποδοσφαιρικούς αγώνες, καθώς και για διοργανώσεις στίβου. Είναι το στάδιο που διοργανώνει το Διεθνές Μίτινγκ Στίβου του Ραμπάτ Μοχάμεντ ο 6ος από το 2008, και από το 2016, αυτό το μίτινγκ είναι ένα από τα μίτινγκ της σειράς IAAF Diamond League. Θα διοργάνωνε το Κύπελλο Εθνών Αφρικής 2015, μέχρι που το Μαρόκο αποσύρθηκε από την υποψηφιότητα της διοργάνωσης. Θα διοργανώσει τα αγωνίσματα στίβου και τις τελετές έναρξης-λήξης στους Αφρικανικούς Αγώνες 2019.
Φρέντυ εναντίον Τζέισον

Το Φρέντυ εναντίον Τζέισον (πρωτότυπος τίτλος Freddy vs. Jason) είναι αμερικάνικη ταινία δράσης και σλάσερ. Κυκλοφόρησε το 2003 σε σκηνοθεσία του Ρόνι Γιού και σε σενάριο των Μαρκ Σουίφτ και Ντάμιαν Σάνον. Η ταινία, μια μίξη των ταινιών "Εφιάλτης στο Δρόμο με τις Λεύκες" και "Παρασκευή και 13", τις εγκαθιστά αναδρομικά σε ένα μοιρασμένο σύμπαν και βάζει τους εμβληματικούς κακούς των ταινιών τρόμου Φρέντυ Κρούγκερ και Τζέισον Βόρχις να αντιμετωπίσουν ο ένας τον άλλο. Είναι η τελευταία ταινία και στα δύο franchise προτού κυκλοφορήσουν τα reboots τους (δηλαδή οι ταινίες που επανεκκίνησαν τις ιστορίες). Η ταινία είναι η όγδοη στο franchise του "Εφιάλτης στο Δρόμο με τις Λεύκες" και η ενδέκατη σε εκείνο του "Παρασκευή και 13".

Στη ταινία, ο Φρέντυ (Ρόμπερτ Ίνγκλαντ) έχει καταστεί μη ικανός να στοιχειώνει τα όνειρα των ανθρώπων, αφού οι κάτοικοι του Σπρίνγκγουντ του Οχάιο, τον έχουν ξεχάσει ως επί το πλείστον μετά το θάνατο και τη πτώση του στη κόλαση. Για να επανακτήσει τις δυνάμεις του (και την ελευθερία του), φέρνει πίσω στη ζωή το Τζέισον (Κεν Κάιρζινγκερ) και τον χειραγωγεί ώστε να ταξιδέψει στο Σπρίνγκγουντ για να προκαλέσει φόβο και πανικό. Αυτό πυροδοτεί τη φήμη ότι ο Φρέντυ έχει επιστρέψει. Παρόλο που ο Τζέισον προκαλεί αρκετό φόβο ώστε ο Φρέντυ να στοιχειώσει τη πόλη ξανά, εξοργίζει το Φρέντυ όταν του στερεί τα ενδεχόμενα θύματα του. Αυτό καταλήγει σε μια κλιμακωτή μάχη μεταξύ των δύο υπερφυσικών δολοφόνων.

Το "Φρέντυ εναντίον Τζέισον" κυκλοφόρησε στις Ηνωμένες Πολιτείες στις 15 Αυγούστου 2003. Είχε ακαθάριστα έσοδα $114 εκατομμύρια, κάνοντας τη ταινία τη πιο επιτυχημένη στο franchise του "Παρασκευή και 13" και τη δεύτερη πιο επιτυχημένη στο franchise του "Εφιάλτης στο Δρόμο με τις Λεύκες". Η ταινία είναι εκείνη με τη τελευταία εμφάνιση του Ίνγκλαντ ως Φρέντυ Κρούγκερ, παρόλο που εμφανίστηκε ως Κρούγκερ σε ένα επεισόδιο της σειράς "Οι Γκόλντμπεργκ".
Ο Πρίγκιπας του Μπελ Αιρ

Ο Πρίγκιπας του Μπελ Αιρ (αγγλικά: "The Fresh Prince of Bel-Air") είναι αμερικανική κωμική σειρά που προβλήθηκε στο δίκτυο NBC από τις 10 Σεπτεμβρίου του 1990 ως τις 20 Μαϊου του 1996. Η σειρά παίχτηκε για έξι σεζόν και αποτελείται από 148 επεισόδια. Το κάθε επεισόδιο έχει διάρκεια 22 λεπτά. Δημιουργοί της σειράς είναι οι Άντι και Σούζαν Μπόροβιτς ενώ την σκηνοθεσία ανέλαβε ο Τζεφ Μέλμαν. Στην Ελλάδα η σειρά προβλήθηκε μέσω του τηλεοπτικού σταθμού Ant1 και μερικά χρόνια αργότερα στο Star. Στη σειρά έχει εμφανιστεί ως guest star o Πρόεδρος των Ηνωμένων Πολιτειών, Ντόναλντ Τραμπ.
Μουσείο Δομήνικου Θεοτοκόπουλου

μικρογραφία| Προτομή του Δομήνικου Θεοτοκόπουλου έξω από το μουσείο.
Το Μουσείο Δομήνικου Θεοτοκόπουλου (γνωστό και ως Μουσείο Ελ Γκρέκο) βρίσκεται στην άκρη του χωριού Φόδελε στην Κρήτη, δυτικά της πόλης του Ηρακλείου. Τιμά τον μανιεριστή ζωγράφο Δομήνικο Θεοτοκόπουλο, ο οποίος μεγάλωσε στο χωριό.
Αιθιοπική Ορθόδοξη Εκκλησία

thumb|250px|Αιθιοπική εικόνα που απεικονίζει τον άγιο Γεώργιο, την Σταύρωση και την Παρθένο Μαρία
Η Αιθιοπική Ορθόδοξη Εκκλησία (αμχαρικά: የኢትዮጵያ:ኦርቶዶክስ:ተዋሕዶ:ቤተ:ክርስቲያን) είναι η μεγαλύτερη από τις προχαλκηδόνιες (ανατολίτικες) χριστιανικές εκκλησίες. Μία από τις λίγες προ-αποικιοκρατικές χριστιανικές εκκλησίες στην υποσαχάρια Αφρική, η Αιθιοπική Ορθόδοξη Εκκλησία υπολογίζεται ότι έχει μεταξύ 45 και 50 εκατομμύρια πιστούς, οι περισσότεροι από τους οποίους ζουν στην Αιθιοπία. Είναι ιδρυτικό μέλος του Παγκόσμιου Συμβουλίου Εκκλησιών. Η Αιθιοπική Ορθόδοξη Εκκλησία είναι σε κοινωνία με την Κοπτική Ορθόδοξη Εκκλησία της Αλεξάνδρειας, από την οποία απέκτησε αυτοκεφαλία το 1959. 

Η Αιθιοπική Ορθόδοξη Εκκλησία ανήκε διοικητικά στην Κοπτική Ορθόδοξη Εκκλησία της Αλεξάνδρειας από το πρώτο μισό του 4ου αιώνα μέχρι το 1959, όταν της χορηγήθηκε αυτοκεφαλία από τον πατριάρχη Κύριλλο Ε΄, Πάπα της Κοπτικής Ορθόδοξης Εκκλησίας. Είναι μια από τις παλαιότερες χριστιανικές εκκλησίες και, ως προ-χαλκηδονιακή εκκλησία, δεν είναι σε πλήρη κοινωνία ούτε με την Αιθιοπική Καθολική, ούτε με την Ορθόδοξη Εκκλησία. Η Αιθιοπία είναι ιστορικά η δεύτερη χώρα, μετά την Αρμενία, η οποία επίσημα ανακήρυξε τον Χριστιανισμό ως κρατική θρησκεία (το 333 μ.Χ.). 

Στα αιθιοπικά, η επίσημη ονομασία της είναι "Αιθιοπική Ορθόδοξη Tewahedo Εκκλησία". Το "Tewahedo" ( Ge'ez ተዋሕዶ) είναι μια λέξη που σημαίνει "που έγινε ένας". Η λέξη αυτή αναφέρεται στο δόγμα των προχαλκηδόνιων εκκλησιών περί μιας, εντελώς ενιαίας φύσης του Χριστού, δηλαδή μιας πλήρους ένωσης των θεϊκών και ανθρώπινων φύσεων σε μία, προκειμένου να επιτευχθεί η θεϊκή σωτηρία της ανθρωπότητας, σε αντίθεση με το δόγμα των «δύο φύσεων του Χριστού», το οποίο ακολουθεί η Ρωμαιοκαθολική, η Ορθόδοξη, η Αγγλικανική, οι Λουθηρανικές και οι περισσότερες προτεσταντικές εκκλησίες.
Λεόντιος Τράττος

Ο Λεόντιος Τράττος (11 Φεβρουαρίου 1973 ) είναι Κύπριος διαιτητής ποδοσφαίρου. Ήταν διαιτητής σε αγώνες του Γιουρόπα Λιγκ 2012-13. 

Έγινε διαιτητής της FIFA το 2006. Έχει διαιτητεύσει σε προκριματικούς αγώνες για τα Παγκόσμια Κύπελλα του 2010 και του 2014.
Σίρουλα

Το Σίρουλα () είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Αθλητική Ένωση Πάνω Πολεμιδιών

Η Αθλητική Ένωση Πάνω Πολεμιδιών (ή ΑΕΠ Πολεμιδιών) είναι κυπριακή ποδοσφαιρική ομάδα με έδρα τα Πάνω Πολεμίδια της Επαρχίας Λεμεσού.
Νικόλα Ριτσόλι

Ο Νικόλα Ριτσόλι ("Nicola Rizzoli," 5 Οκτωβρίου 1971) είναι Ιταλός πρώην διαιτητής ποδοσφαίρου, ο οποίος διαιτήτευσε στην ιταλική Σέριε Α από το 2002 έως το 2017 και ήταν διαιτητής της FIFA από το 2007 έως το 2017. Διαιτήτευσε τον τελικό του Παγκοσμίου Κυπέλλου του 2014 μεταξύ της Γερμανίας και της Αργεντινής στις 13 Ιουλίου στο στάδιο Μαρακανά και τον τελικό του Τσάμπιονς Λιγκ 2012-13 στο στάδιο Γουέμπλεϊ. Κέρδισε για επτά διαδοχικές φορές το βραβείο του Διαιτητή της Χρονιάς στη Σέριε Α από το 2011 έως το 2017. Στις 18 Φεβρουαρίου 2017, το "Soccer 360" περιέλαβε το Ριτσόλι στη λίστα των 5 κορυφαίων διαιτητών του 21ου αιώνα.
Σεσίλ Καρνό

Η Σεσίλ Καρνό, γεννήθηκε ως Μαρί Πολίν Σεσίλ Ντιπόν Γουάιτ, στις 20 Ιουλίου 1841 στο Παρίσι (στο παλιό 6ο διαμέρισμα) και πέθανε στις 30 Σεπτεμβρίου 1898 στο Σερνύ. Υπήρξε σύζυγος του Σαντί Καρνό, προέδρου της Γαλλικής Δημοκρατίας, από τις 3 Δεκεμβρίου 1887 έως τις 25 Ιουνίου 1894.
Πανεπιστήμιο Αναντολού

Το Πανεπιστήμιο Αναντολού (τουρκ.: "Anadolu Üniversitesi") είναι δημόσιο πανεπιστήμιο με έδρα την πόλη Εσκίσεχιρ της Τουρκίας. Κατατάσσεται από το "Times Higher Education University Rankings" ως ένα από τα καλύτερα της χώρας.
Μαρία Ευθυμίου

Η Μαρία Ευθυμίου (Λάρισα, 1955) είναι Ελληνίδα ιστορικός και καθηγήτρια πανεπιστημίου, ερευνήτρια Ιστορίας και Αρχαιολογίας, συγγραφέας ιστορικών βιβλίων, επιμελήτρια και συνεργάτης συλλογικών έργων και αρθρογράφος στην Ελληνική, Γαλλική και Αγγλική γλώσσα. Βραβευμένη με το βραβείο Εξαίρετης Πανεπιστημονικής Διδασκαλίας.
Μάριο Λίβιο

Ο Μάριο Λίβιο ("Mario Livio", γενν. 1945) είναι Ισραηλινός αστρονόμος και συγγραφέας εκλαϊκευτικών επιστημονικών βιβλίων. Από το 1991 μέχρι το 2015 εργαζόταν ως αστροφυσικός στο Επιστημονικό Ινστιτούτο του Διαστημικού Τηλεσκοπίου, το οποίο λειτουργεί το Διαστημικό τηλεσκόπιο Χαμπλ. Είναι ίσως περισσότερο γνωστός για το βιβλίο του με θέμα τον αριθμό "φ" με τίτλο "Ο χρυσός λόγος: η ιστορία του Φ, του εκπληκτικότερου αριθμού", που εκδόθηκε και στην ελληνική γλώσσα. Το βιβλίο κέρδισε το Βραβείο Πεάνο και το Διεθνές Βραβείο «Πυθαγόρας» για εκλαϊκευμένα βιβλία μαθηματικών.
Κροατικό Λαϊκό Κόμμα – Φιλελεύθεροι Δημοκράτες

Το Κροατικό Λαϊκό Κόμμα – Φιλελεύθεροι Δημοκράτες (Κροατικά: "Hrvatska narodna stranka – Liberalni demokrati)" είναι ένα πολιτικό κόμμα στην Κροατία. Ιδρύθηκε στις 13 Οκτωβρίου 1990. Σε Ευρωπαϊκό επίπεδο έχει προσχωρήσει στη Συμμαχία Φιλελευθέρων και Δημοκρατών από το 2001.
Ευρωπαϊκή Ραδιοτηλεοπτική Περιοχή

μικρογραφία|300x300εσ|Χάρτης που δείχνει τις περιοχές που καλύπτει η Ευρωπαϊκή Ραδιοτηλεοπτική Περιοχή
Η Ευρωπαϊκή Ραδιοτηλεοπτική Περιοχή (ΕΡΠ) ορίζεται από τη Διεθνή Ένωση Τηλεπικοινωνιών (ITU) ως εξής:

: "Η "Ευρωπαϊκή Ραδιοτηλεοπτική Περιοχή" οριοθετείται στα δυτικά από το δυτικό όριο της Περιοχής 1, στα ανατολικά από τον 40ό μεσημβρινό ανατολικά του μεσημβρινού του Γκρίνουιτς και στα νότια από τον 30ο βόρειο παράλληλο, έτσι ώστε να περιλαμβάνει το βόρειο τμήμα της Σαουδικής Αραβίας και τις χώρες που βρέχονται από τη Μεσόγειο εντός αυτής. Επιπλέον, η Αρμενία, το Αζερμπαϊτζάν, η Γεωργία και τμήματα των εδαφών του Ιράκ, της Ιορδανίας, της Αραβικής Δημοκρατίας της Συρίας, της Τουρκίας και της Ουκρανίας που βρίσκονται έξω από τα παραπάνω όρια περιλαμβάνονται στην Ευρωπαϊκή Ραδιοτηλεοπτική Περιοχή."

Η ΕΡΠ περιλαμβάνει μερικά εδάφη που δεν ανήκουν στην Ευρώπη, ενώ ορισμένα εδάφη της Ρωσίας και του Καζακστάν που ανήκουν στην Ευρώπη δεν περιλαμβάνονται. Το 2007 τα όρια της ΕΡΠ επεκτάθηκαν, συμπεριλαμβάνοντας την Αρμενία, το Αζερμπαϊτζάν και τη Γεωργία. Μετά την επέκταση της ΕΡΠ το 2007 για την συμπερίληψη αυτών των χωρών, η μόνη ευρωπαϊκή χώρα που δεν ανήκει στην ΕΡΠ είναι το Καζακστάν.

Τα όρια της Ευρωπαϊκής Ραδιοτηλεοπτικής Περιοχής προέρχονταν από τα όρια των περιοχών που συνδέονταν με καλώδια τηλεγράφων στον 19ο και τις αρχές του 20ου αιώνα. Η Ευρωπαϊκή Ραδιοτηλεοπτική Περιοχή παίζει ρόλο στον καθορισμό των κριτηρίων επιλεξιμότητας για την ένταξη ενός ραδιοτηλεοπτικού φορέα μιας χώρας στην Ευρωπαϊκή Ραδιοτηλεοπτική Ένωση (ΕΕΡ, EBU). Ένας φορέας που είναι μέλος της ΕΕΡ έχει το δικαίωμα να συμμετάσχει στον Διαγωνισμό Τραγουδιού Eurovision. Τον Νοέμβριο του 2017, η Ευρωπαϊκή Ραδιοτηλεοπτική Ένωση έχει 73 μέλη από 56 χώρες, 33 συνδεδεμένα μέλη από 21 χώρες και 7 εγκεκριμένους συμμετέχοντες.
Αριστείδης Τσατσάκης

Ο Αριστείδης Τσατσάκης είναι Έλληνας Καθηγητής Τοξικολογίας. Είναι ο πρώτος Τοξικολόγος που πραγματοποίησε πειραματικές μελέτες με στόχο την προσομοίωση της έκθεσης του ανθρώπου σε πληθώρα ουσιών κατά τη διάρκεια της ζωής του, ώστε να ερμηνευτούν οι πραγματικοί κίνδυνοι που αντιμετωπίζει ο σύγχρονος άνθρωπος.

Είναι διευθυντής του Εργαστηρίου Τοξικολογίας και Εγκληματολογικής Χημείας της Ιατρικής Σχολής του Πανεπιστημίου Κρήτης και Πανεπιστημιακού Νοσοκομείου Ηρακλείου Κρήτης. Είναι επίσης ιδρυτής και επιστημονικός υπεύθυνος της spin-off εταιρίας του Πανεπιστημίου Κρήτης, ToxPlusSA.

Από το έτος 2014 - 2016 διετέλεσε Πρόεδρος της Εταιρίας Ευρωπαίων Τοξικολόγων και Ευρωπαϊκών Τοξικολογικών Εταιριών (Federation of European Toxicologists and European Societies of Toxicology, EUROTOX).

Είναι μέλος της Ρώσικης Ακαδημίας Επιστημών (Russian Academy of Sciences, RAS) και της Παγκόσμιας Ακαδημίας Επιστημών (World Academy of Sciences, FMWAS).

Υπό την καθοδήγησή του, πραγματοποιήθηκαν πολλές μελέτες και ερευνητικά έργα που επικεντρώνονται στην ανάπτυξη και βελτίωση νέων μεθόδων για την ανάλυση των ξενοβιοτικών (xenobiotics), στη βιοεπιτήρηση (biomonitoring) και την καταγραφή των οξέων και μακροπρόθεσμων επιπτώσεών τους στην ανθρώπινη υγεία, στη χρήση μακρομοριακών συστημάτων (macromolecular systems) στη νανοϊατρική (nanomedicine) ως φορείς για στόχευση και μείωση της τοξικότητας και στη νανοτοξικολογία (nanotoxicology) καθώς και στην εξέταση του μήκους των τελομερών (telomere length) στην κυτταρική γήρανση και τη σύνδεσή τους με χρόνιες ασθένειες.

Είναι Επίτιμος Καθηγητής στο Federal Institute of Hygiene and Toxicology στη Μόσχα και Επίτιμος Διδάκτορας στα D. Mendeleev University of Chemical Technology of Russia (2016), Far Eastern Federal University (FEFU), Vladivostok State Medical University (2017) και University of Medicine and Pharmacy “Carol Davila
Χασίπ Καπασιακαλλής

Ο Χασίπ Καρασιακαλλής ήταν Τουρκοκύπριος, πρώτος Δήμαρχος Πάφου. 

Το 1878 ξεκίνησε η Αγγλοκρατία στην Κύπρο. Οι Βρετανοί δημιούργησαν τους πρώτους δήμους και διόρισαν τους πρώτους δημάρχους. Ο Χασίπ Καπασιακαλλής ως ο πρώτος Δήμαρχος Πάφου. Η θητεία του διήρκεσε από το 1878 έως το 1880.
Σολομών Μαρκίδης

Ο Σολομών Μαρκίδης ήταν Ελληνοκύπριος δικηγόρος και δικαστής. Διετέλεσε Δήμαρχος Πάφου την περίοδο 1891-1892.
Νικόλας Νικολαΐδης

Ο Νικόλας Νικολαΐδης ήταν Ελληνοκύπριος δικηγόρος. Διετέλεσε Δήμαρχος Πάφου την περίοδο 1920-1943.
Χριστόδουλος Γαλατόπουλος

Ο Χριστόδουλος Γαλατόπουλος ήταν Ελληνοκύπριος δικηγόρος, ποιητής, μελετητής και αγωνιστής. Διετέλεσε Δήμαρχος Πάφου την περίοδο 1943-1953.
Ιάκωβος Ιακωβίδης

Ο Ιάκωβος Ιακωβίδης ήταν Ελληνοκύπριος δικηγόρος. Διετέλεσε Δήμαρχος Πάφου την περίοδο 1953-1962.
Μέλανι Κλάιν

Η Μέλανι Κλάιν (Melanie Klein) (30 Μαρτίου 1882 - 22 Σεπτεμβρίου 1960) ήταν Αυστρο- -Βρετανίδα συγγραφέας και ψυχαναλυτής γνωστή για το έργο της στην παιδική ανάλυση. Ήταν πρωτοπόρος στην ανάπτυξη της θεωρίας αντικειμενοτρόπων σχέσεων. Η Κλάιν πρότεινε ότι το προ-προφορικό υπαρξιακό άγχος της βρεφικής ηλικίας, καταλύει τον σχηματισμό του ασυνείδητου, με αποτέλεσμα τον ασυνείδητο διαχωρισμό του κόσμου σε καλούς και κακούς εξιδανικισμούς. Σύμφωνα με την θεωρία της, ο τρόπος με τον οποίο το παιδί επιλύει αυτόν τον διαχωρισμό εξαρτάται από τη ιδιοσυγκρασία του παιδιού αλλά και το άτομο το οποίο αναθρέφει το παιδί. Η ποιότητα αυτής της επίλυσης μπορεί να παίξει καθοριστικό ρόλο στην παρουσία, την απουσία ή/και τον τύπο των διαταραχών που βιώνει ένα άτομο αργότερα στη ζωή του.
Αυγούστα Βοναπάρτη

Η Αυγούστα Βοναπάρτη ("Augusta Bonaparte", 9 Νοεμβρίου 1836 - 29 Μαρτίου 1900) ήταν κόρη του Κάρολου Λουκιανού Βοναπάρτη.

Η "Αυγούστα Αμαλία Μαξιμιλιανή Ιακωβίνα" γεννήθηκε στις 9 Νοεμβρίου 1836 στη Βίλα Βοναπάρτη, και ήταν το όγδοο παιδί και η έκτη κόρη του Κάρολου Λουκιανού Βοναπάρτη και της Ζηναΐδας Βοναπάρτη.

Το 1855 αρραβωνιάστηκε τον Πλάτσιντο Γκαμπριέλι, γιο της Καρλόττας Βοναπάρτη. Την 1η Φεβρουαρίου 1856 παντρεύτηκαν στο Αυτοκρατορικό Παρεκκλήσι του Παλατιού του Κεραμεικού στο Παρίσι. Το ζευγάρι δεν απέκτησε απογόνους.

Πέθανε στις 29 Μαρτίου 1900 στη Ρώμη σε ηλικία 63 ετών. Είναι θαμμένη στη Εκκλησία της Στραμέτα στο Προσέντι.
Μουσείο Σερνυσί

Το Μουσείο Σερνυσί (Γαλλικά: Musée Cernuschi) είναι μουσείο ασιατικής τέχνης, που ειδικεύεται στις ασιατικές τέχνες και πιο συγκεκριμένα στην τέχνη της Άπω Ανατολής: Κίνα, Ιαπωνία, Κορέα και Βιετνάμ. Βρίσκεται στη λεωφόρο Βελάσκουεθ 7, κοντά στο πάρκο Μονσώ, στο 8ο διαμέρισμα του Παρισιού, στη Γαλλία. Η συλλογή ασιατικής τέχνης του μουσείου Σερνυσί είναι δεύτερη μετά το μουσείο Γκιμέ στο Παρίσι. Το μουσείο ιδρύθηκε το 1898.

Οι πλησιέστερες στάσεις του Μετρό στο Παρίσι είναι Βιλιέ και Μονσώ στη γραμμή 2.

Το Μουσείο Σερνυσί είναι ένα από τα 14 Μουσεία της Πόλης του Παρισιού που από την 1η Ιανουαρίου 2013 τα διαχειρίζεται το δημόσιο διοικητικό ίδρυμα Παρίσι Μουσεία.
Ολιβιέ ντε Σαγκαζάν

μικρογραφία|Ο Ολιβιέ ντε Σαγκαζάν στο "Transformation" (2008).
Ο Ολιβιέ ντε Σαγκαζάν (αγγλικα: Olivier de Sagazan, γεννήθηκε το 1959 στο Μπραζαβίλ του Κονγκό) είναι Γάλλος καλλιτέχνης, ζωγράφος, γλύπτης και ερμηνευτής. Το έργο του Σαγκαζάν επικεντρώνεται συνήθως γύρω από τον καλλιτέχνη που χτίζει στρώματα από πηλό και χρωματίζει στο πρόσωπο και το σώμα του. Η δουλειά του προβλήθηκε στο ντοκιμαντέρ του 2011 "Samsara" από τον Ρον Φρίκε. Έχει συνεργαστεί με τη Μυλέν Φαρμέρ, εμπνέοντας και εμφανίζεται στο βίντεό της À l'ombre και την ΦΚΑ Τουίγκς για το κομμάτι της ερμηνείας της "Rooms". Συνεργάστηκε με τους Νικ Νάιτ και Γκάρετ Πιου στην ταινία μόδας παρουσιάζοντας τη συλλογή S/S 18 του Πιου.
Φοίβη Μπουφέι

Η Φοίβη Μπουφέι είναι ένας φανταστικός χαρακτήρας, που απεικονίζεται από τη Λίζα Κούντροου, και είναι ένας από τους έξι κύριους χαρακτήρες από το Αμερικανικό sitcom Τα Φιλαράκια, που δημιουργήθηκε από τους Ντέιβιντ Κρέιν και Μάρτα Κάουφμαν. Γεννήθηκε στις 16 Φεβρουαρίου και είναι κόρη των Φρανκ και Λίλι Μπουφέι. Βιολογική μητέρα της ήταν η Φοίβη Άμποτ. Έχει μια δίδυμη αδελφή, την Ούρσουλα Μπουφέι την οποία επίσης υποδύεται η Κούντροου. Η Φοίβη μπορεί να μιλήσει πολλές γλώσσες, συμπεριλαμβανομένων των Γαλλικών και των Ιταλικών. Εμφανίστηκε σε κάθε ένα από τα 236 επεισόδια της σειράς, από την πρεμιέρα της στις 24 Σεπτεμβρίου 1994 έως το φινάλε της στις 6 Μαΐου 2004. Είναι μασέρ και μουσικός, αξιοσημείωτη για την απαράδεκτη και εξαιρετικά άθλια συμπεριφορά της. Ήταν η συγκάτοικος της Μόνικα Γκέλερ πριν από τη Ρέιτσελ Γκριν, με την οποίο εισήχθη στο γκρουπ. Η Φοίβη είναι οι καλύτεροι φίλοι με τη Μόνικα και τη Ρέιτσελ, μαζί με τους γείτονές τους, τους Τσάντλερ Μπινγκ και Τζόι Τριμπιάνι, καθώς και τον αδελφό της Μόνικα, Ρος Γκέλερ. Παίζει Gibson Gospel και τραγουδά στο Central Perk. Κατά την ένατη σεζόν του σόου, οι Φοίβη και Τζόι αποφασίζουν να επιλέξουν ραντεβού στα τυφλά. Η Φοίβη βρίσκει κάποιον γι 'αυτόν, αλλά ο Τζόι ξεχνάει τη συμφωνία του και δεν βρει κανέναν γι' αυτήν. Λίγα λεπτά πριν από το ραντεβού, ο Τζόι βρίσκει κατά λάθος τον Μάικ που συμφωνεί να κάνει ραντεβού στα τυφλά με τη Φοίβη. Ο Μάικ Χάννιγκαν (ο ηθοποιός Πωλ Ραντ) και η Φοίβη ξεκινούν μια ρομαντική σχέση. Αργότερα αρραβωνιάστηκαν και μετά παντρεύτηκαν.

Για την απεικόνιση της ως Φοίβη Μπουφέι, η Κούντροου έλαβε υποψηφιότητα για το βραβείο Golden Globe και κέρδισε ένα βραβείο Primetime Emmy, ένα βραβείο Screen Actors Guild, ένα Satellite Award και ένα American Comedy Award.
Pelargonium zonale

Το Pelargonium zonale, γνωστό ως βιλντεμάλβα (wildemalva) στα αφρικάανς, είναι είδος των πελαργόνιου που κατάγεται από την νότια Αφρική δυτικά της επαρχίας Ακρωτηρίου. Ανήκει στην οικογένεια των γερανίων. Είναι ένας από τους πατέρες του γνωστού φυτού "Pelargonium" × "hortorum", γνωστό και ως "γεράνιο", "ζωνικό γεράνιο" ή "ζωνικό πελαργόνιο". Το ύψος του είναι συνήθως περίπου ένα μέτρο.
Αμυνείο

Το Αμυνείο(ν) ή Αμύνειο(ν) ήταν ένα ιερό στη δυτική πλευρά της Ακροπόλεως των Αθηνών.

Το Αμυνείο είχε ανεγερθεί προς τιμή του θεραπευτή των ασθενειών ήρωα Αμύνου, από όπου και η ονομασία του, αλλά και προς τιμή του θεού Ασκληπιού και της θυγατέρας του, της Υγιείας. Ωστόσο, οι δύο τελευταίες θεότητες παραμερίσθηκαν με το πέρασμα των αιώνων και έτσι το ιερό παρέμεινε ως «Αμυνείο». Στο μέσο του ιερού υπήρχε φρέαρ (πηγάδι) βάθους 4 μέτρων, το οποίο, όπως πιστεύεται, κατασκευάσθηκε κατά τον 6ο αιώνα π.Χ..
Αγιούμπ Χαν

Ο Μουχάμαντ Αγιούμπ Χαν (14 Μαΐου 1907- 19 Απριλίου 1974) ήταν Πακιστανός στρατηγός ο οποίος διατέλεσε Πρόεδρος του Πακιστάν από το 1958 έως το 1969.
Αμφικράτης ο Σάμιος

Ο Αμφικράτης ο Σάμιος (αρχ. ελλ. "Ἀμφικράτης") ήταν αρχαίος βασιλιάς της Σάμου, που βασίλευσε περί το 700 π.Χ. ή το 600 π.Χ. ή το 550 π.Χ.. Είναι γνωστός μόνο από μία σύντομη αναφορά του Ηροδότου και η χρονολόγησή του αποτελεί αντικείμενο διαμάχης.

Ο Ηρόδοτος αναφέρει τον Αμφικράτη μόνο για να εξηγήσει γιατί οι κάτοικοι της Αίγινας μετέτρεψαν σε σκλάβους μία ομάδα Σαμίων εξορίστων περί το 525 π.Χ.. Ο ιστορικός γράφει ότι το έκαναν αυτό επειδή θυμούνταν ότι ο βασιλιάς Αμφικράτης είχε οδηγήσει τους Σαμίους «να επιτεθούν εναντίον της Αιγίνης και τότε είχαν προξενήσει μεγάλες καταστροφές στη νήσο και τους κατοίκους της, ενώ και οι ίδιοι οι Σάμιοι υπέστησαν επίσης μεγάλο κακό». Υπάρχουν τρεις ερμηνείες από τους νεοτερους ιστορικούς για την πράξη αυτή του Αμφικράτη.

* Η πρώτη προτάθηκε από τον J.P. Barron και υιοθετήθηκε από τον Graham Shipley. Συνδέει το γεγονός με τον Ληλάντιο Πόλεμο μεταξύ των ευβοϊκών πόλεων Χαλκίδας και Ερέτριας περί το 700 π.Χ., κατά τον οποίο η Σάμος είχε υποστηρίξει τους Χαλκιδείς.. Δεν είναι ξεκάθαρο το γιατί αυτό θα οδηγούσε σε μια εισβολή στην Αίγινα. Η χρονολόγηση, ακόμα και η διεξαγωγή του Ληλάντιου Πολέμου, έχουν αμφισβητηθεί από τη σύγχρονη ιστορική έρευνα.
* Οι T.J. Figueira και Aideen Carty πρότειναν ότι η εισβολή του Αμφικράτη στην Αίγινα συνδεόταν με μια σύγκρουση με την οποία η Αίγινα προσπάθησε να κερδίσει την ανεξαρτησία της από την Επίδαυρο, με τη βοήθεια του τυράννου Περιάνδρου της Κορίνθου. Η Επίδαυρος ήταν η μητρόπολη της Σάμου και ο Αμφικράτης ίσως να είχε τεθεί επικεφαλής της εισβολής στην Αίγινα προκειμένου να υποστηρίξει τους Επιδαυρίους. Αυτό το γεγονός θα είχε λάβει χώρα λίγο πριν το 600 π.Χ.. Εξηγεί (Carty) ένα επεισόδιο που καταγράφεται «ξεκάρφωτα» από τον Ηρόδοτο, στο οποίο οι Σάμιοι κατάσχεσαν μια ομάδα δούλων που είχε αποσταλεί από τον Περίανδρο στον βασιλιά Αλυάττ Β΄ της Λυδίας.
* Οι G. Schmidt και Robert Drews υπεστήριξαν ότι ο Αμφικράτης βασίλευσε ακόμη αργότερα, στα μέσα του 6ου αιώνα π.Χ., και τον διαδέχθηκε στην ηγεσία των Σαμίων ο γνωστός τύραννος Πολυκράτης. Αυτή η πρόταση έχει βρει τη μικρότερη υποστήριξη, επειδή δεν φαίνεται να ταριάζει χρονολογικώς με άλλες πηγές.

Σε κάποιο χρονικό σημείο η σαμιακή βασιλεία καταργήθηκε και αντικαταστάθηκε με μια ολιγαρχία με επικεφαλής μια ομάδα αποκαλούμενη «Γεώμοροι». Η χρονολόγηση του Αμφικράτους είναι σημαντική, επειδή πρέπει να προηγείται του γεγονότος αυτού. Οι J.P. Barron και G. Shipley υποστηρίζουν ότι οι Γεώμοροι ανέτρεψαν τη σαμιακή βασιλεία εξαιτίας της αποτυχίας του Αμφικράτους στην Αίγινα. Ωστόσο, μία άλλη σημαντική αρχαία πηγή, ο Πλούταρχος, γράφει ότι ο βασιλιάς που ανέτρεψαν ονομαζόταν Δημοτέλης (ίσως ο διάδοχος του Αμφικράτους).
Πολιτική Φιλελεύθερη Συμμαχία

Η Πολιτική Φιλελεύθερη Συμμαχία (Κροατικά: "Građansko-liberalni savez," ακρωνύμιο: "Glas)" είναι ένα φιλελεύθερο πολιτικό κόμμα στην Κροατία. Αναφέρεται και ως Γκλας, που στα Κροατικά σημαίνει «Φωνή» και «Ψήφος». Το κόμμα ιδρύθηκε τον Ιούλιο του 2017, κατόπιν διάσπασης μίας τετραμελούς κοινοβουλευτικής ομάδας από το Κροατικό Λαϊκό Κόμμα. Ιδρύτρια και προεδρίνα του Γκλας είναι η Άνκα Μρακ-Τάριτας, η πρώην Υπουργός Κατασκευών και Χωροταξικού Σχεδιασμού Κροατίας.
Αμπεβίλ

Η Αμπεβίλ (γαλλικά: "Abbeville") είναι γαλλική κοινότητα, υπονομαρχία του νομού Σομ, στη διοικητική περιοχή Ω-ντε-Φρανς, στο βόρειο τμήμα της Γαλλίας. Είναι η ιστορική πρωτεύουσα της κομητείας του Ποντιέ, υπήρξε μέρος της παλαιάς επαρχίας και στη συνέχεια διοικητικής περιοχής της Πικαρδίας έως το 2015.

Έχει πληθυσμό 22.946 κατοίκους (2017) και είναι η δεύτερη πληθυσμιακά κοινότητα στο νομό, πρώτη είναι η πρωτεύουσα Αμιένη. 

Η Αμπεβίλ περιλαμβάνεται στην περιοχή του Περιφερειακού φυσικού πάρκου του κόλπου του Σομ Θαλάσσια Πικαρδία.

Οι κάτοικοι ονομάζονται Αμπεβιλουά (ζ).

}}
Νεόφυτος Ακουρσιώτης

Ο Νεόφυτος Ακουρσιώτης είναι Ελληνοκύπριος γραμματειακός λειτουργός, πρώην Δήμαρχος Πέγειας.
Γκαλίνα Ουλάνοβα

Η Γκαλίνα Ουλάνοβα ( , 8 January 1910 21 Μαρτίου 1998) ήταν Ρωσίδα χορεύτρια μπαλέτου. Συχνά αναφέρεται ως μία από τις μεγαλύτερες μπαλαρίνες του 20ού αιώνα. 

**
C/2020 F3

O C/2020 F3 (NEOWISE) ή κομήτης NEOWISE είναι μη περιοδικός κομήτης ανάδρομης τροχιάς που ανακαλύφθηκε τον Μάρτιο του 2020 και έφτασε στο περιήλιό του στις 3 Ιουλίου 2020, σε απόσταση 0,295 ΑΜ από τον Ήλιο (44 εκατομμύρια χιλιόμετρα). Υπολογίζεται ότι έφτασε σε φαινόμενο μέγεθος +0,5, γεγονός που τον κατέταξε ως το λαμπρότερο κομήτη στον νυχτερινό ουρανό του βορείου ημισφαιρίου από το πέρασμα του κομήτη Χέιλ-Μποπ, το 1997, και έπειτα, και ήταν ορατός δια γυμνού οφθαλμού καθ'όλη τη διάρκεια του Ιουλίου.

Η τροχιά του είναι ιδιαίτερα ελλειπτική και μετά από το πέρασμά του από το περιήλιο η περίοδος περιφοράς του αυξήθηκε από τα 4.500 χρόνια σε 6.800 χρόνια. Ο πυρήνας του κομήτη εκτιμήθηκε με βάση παρατηρήσεις στο υπέρυθρο ότι έχει διάμετρο περίπου 5 χιλιόμετρα.
Φράντισεκ Πλάνιτσκα

Ο Φράντισεκ Πλάνιτσκα (τσέχικα : "František Plánička", 2 Ιουνίου 1904 - 20 Ιουλίου 1996) ήταν Τσέχος ποδοσφαιριστής που αγωνίστηκε ως τερματοφύλακας. Πέρασε όλη την καριέρα του με τη φανέλα της ΣΚ Σλάβια Πράγας, με την οποία κατέκτησε οκτώ πρωταθλήματα Τσεχίας και ένα Μιτρόπα Καπ. Ως αρχηγός της Εθνικής Τσεχοσλοβακίας ήταν φιναλίστ στο Παγκόσμιο Κύπελλο του 1934.
Γιώτης Παπαχριστοφή

Ο Γιώτης Παπαχριστοφή είναι Ελληνοκύπριος επιχειρηματίας Δήμαρχος Πόλης Χρυσοχούς.
Παντελής Ροζάκης

Ο Παντελής Ροζάκης (1902-1976), του Μιχαήλ, ήταν Έλληνας δικηγόρος, καθηγητής και πολιτικός. Υπηρέτησε ως βουλευτής και ως υπουργός.
Hail, Columbia

Το Hail Columbia είναι ο ύμνος του Αντιπροέδρου των ΗΠΑ και πρώην Εθνικός ύμνος των ΗΠΑ.

Υιοθετήθηκε το 1798 και αντικαταστάθηκε από το Star Spangled Banner το 1931.

Η μουσική συντέθηκε το 1789 από τον Φίλιπ Φάιλ για την πρώτη ορκωμοσία του Τζορτζ Ουάσινγκτον, με τίτλο Το εμβατήριο του προέδρου (The President's March). Το 1798 έγινε το τραγούδι "Hail, Columbia" όταν ο Τζόζεφ Χόπκινσον προσέθεσε στίχους το 1798. Το τραγούδι χρησιμοποιήθηκε ως ντε φάκτο εθνικός ύμνος των ΗΠΑ για μεγάλο μέρος του 19ου αιώνα, αλλά έχασε την δημοφιλία του μετά τον Α΄ Παγκόσμιο Πόλεμο και αντικαταστάθηκε από την Αστερόεσσα το 1931. Ήταν ο πρώην ύμνος του προέδρου, μέχρι την αντικατάσταση του από το τραγούδι "Hail to the Chief". Τώρα είναι ο προσωπικός ύμνος του αντιπροέδρου.

Οι Πρώτοι Στίχοι είναι: "Hail Columbia, happy land!"

"Hail, ye heroes, heaven-born band,Who fought and bled in freedom's cause,Who fought and bled in freedom's cause,And when the storm of war was goneEnjoy'd the peace your valor won.Let independence be our boast,Ever mindful what it cost;Ever grateful for the prize,Let its altar reach the skies.Firm, united let us be,Rallying round our liberty,As a band of brothers joined,Peace and safety we shall find."
Αλάβανδα

Τα Αλάβανδα ήταν αρχαία πόλη της Καρίας, στη Μικρά Ασία, κτισμένη κοντά στον ποταμό Μαρσύα (τον σημερινό Τσίνα-τσάυ), παραπόταμο του Μαιάνδρου. Βρισκόταν τριάντα χιλιόμετρα νοτίως των Τράλλεων, κοντά στο σημερινό χωριό Ντογανγιούρτ της Επαρχίας Αϊδινίου της Τουρκίας.
Εθνικός Δημοκρατικός Συναγερμός

Ο Εθνικός Δημοκρατικός Συναγερμός (, , ή RND) είναι πολιτικό κόμμα της Αλγερίας. Στην ηγεσία του βρίσκεται ο Αχμέτ Ουγιαχία. Το κόμμα διοργάνωσε το δεύτερο συνέδριό του στις 15 – 17 Μαΐου 2003.
Boardwalk Empire

Boardwalk Empire είναι ο τίτλος Αμερικανικής δραματικής ιστορικής πολιτικής αστυνομικής τηλεοπτικής σειράς του HBO, η οποία δημιουργήθηκε από τον Τέρενς Γουίντερ και έκανε πρεμιέρα στις 19 Σεπτεμβρίου του 2010. Η σειρά βασίζεται στο μη - μυθοπλαστικό βιβλίο "Boardwalk Empire: The Birth, High Times and Corruption in Atlantic City", τοποθετείται την εποχή των Roaring Twenties και της Ποτοαπαγόρευσης στο Ατλάντικ Σίτι του Νιού Τζέρσεϊ και ακολουθεί τον διεφθαρμένο πολιτικό και γκάνγκστερ Ίνοκ Μ. "Νάκυ" Τόμσον, βασισμένο
στο ιστορικό πρόσωπο Νάκυ Τζόνσον, από το 1920 έως το 1931. Στην σειρά πρωταγωνιστεί ο Στιβ Μπουσέμι. Η σειρά έχει αποσπάσει πολύ καλές κριτικές με ποσοστό 92% στην ιστοσελίδα Rotten Tomatoes. Μια ταινία μεγάλου μήκους βρισκόταν στα σκαριά, σύμφωνα με τον Μαρκ Γουόλμπεργκ, αλλά αυτά τα σχέδια τελικά δεν τέθηκαν σε εφαρμογή.
Γεώργιος Βιτούλιας

Ο Γεώργιος Βιτούλιας (1876-1976), του Θεόφραστου ήταν Έλληνας κτηματίας και πολιτικός, ο οποίος υπηρέτησε επί μακρόν ως βουλευτής Λέσβου.
Μπόρσα Αργολίδας

Το Μπόρσα Αργολίδας είναι χωριό στον βορειοδυτικό νομό Αργολίδας. Διοικητικά υπάγεται στην Κοινότητα Μπόρσα της δημοτικής ενότητας Μυκηναίων του Δήμου Άργους - Μυκηνών. 

Σύμφωνα με την απογραφή του 2011 το χωριό είχε πληθυσμό 186 κατοίκων. Είναι το μοναδικό χωριό που υπάγεται στην κοινότητα Μπόρσα.
Κατηγορία:Χωριά του νομού Αργολίδας